CELEX: 62019TN0032
Language: da
Date: 2019-01-17 00:00:00
Title: Sag T-32/19: Sag anlagt den 17. januar 2019 — Harrington Padrón mod Rådet

18.3.2019   
            
            
               DA
            
            
               Den Europæiske Unions Tidende
            
            
               C 103/50
            
         
      Sag anlagt den 17. januar 2019 — Harrington Padrón mod Rådet
      (Sag T-32/19)
      (2019/C 103/66)
      Processprog: engelsk
      
         Parter
      
      
         Sagsøger: Katherine Nayarith Harrington Padrón (Caracas, Venezuela) (ved advokaterne L. Giuliano og F. Di Gianni)
      
         Sagsøgt: Rådet for den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2018/1656 af 6. november 2018 (1) og Rådets gennemførelsesforordning (EU) 2018/1653 af 6. november 2018 (2) annulleres, for så vidt som bestemmelserne heri vedrører sagsøgeren.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført et enkelt anbringende om, at Rådet foretog et åbenbart urigtigt skøn, idet det fastslog, at hendes navn skulle opretholdes på de lister, der fremgår af bilag I til Rådets afgørelse (FUSP) 2017/2074 af 13. november 2017 (3) og bilag IV til Rådets forordning (EU) 2017/2063 af 13. november 2017 (4), uagtet at hun ikke længere er vicestatsadvokat og ikke har forbindelse til de venezuelanske regulerende myndigheder.
      
         (1)  Rådets afgørelse (FUSP) 2018/1656 af 6.11.2018 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela (EUT L 276 af 7.11.2018, s. 10).
      
         (2)  Rådets gennemførelsesforordning (EU) 2018/1653 af 6.11.2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela (EUT L 276 af 7.11.2018, s. 1).
      
         (3)  Rådets afgørelse (FUSP) 2017/2074 af 13.11.2017 om restriktive foranstaltninger på baggrund af situationen i Venezuela (EUT L 295 af 14.11.2017, s. 60).
      
         (4)  Rådets forordning (EU) 2017/2063 af 13.11.2017 om restriktive foranstaltninger på baggrund af situationen i Venezuela (EUT L 295 af 14.11.2017, s. 21).